АҞӘА, мшаԥы 24— Sputnik. Змагнитуда 5,1 балл иҟоу адгьылҵысра ҟалеит Ҭырқәтәыла апровинциа Адыиамин Самсат араион аҟны. Адгьылҵысра иахҟьаны ааха роуит 39-ҩык ауааԥсыра ҳәа аанацҳауеит РИА Новости.
"Адгьылҵысра иахҟьаны ааха роуит 39-ҩык ауааԥсыра. Ԥсыҭбара ыҟам", — ҳәа аҩуеит амаҵзура Anadolu.
Уаанӡа, Ҭырқәтәыла аҭагылазаашьа ҷыдақәа раԥырҟәҟәаареи раԥыхреи рзы Аусбарҭа (AFAD) иаанацҳахьан аҩаша ашьыжь, асааҭ 3.34 рзы Ҭырқәтәыла апровинциа Адыиамин Самсат араион аҟны адгьылҵысры ҟалеит ҳәа. Иара 7 километрак адгьыл аҵантә ахы ыҵнахит.
Аԥхьатәи адырраҭарақәа рыла 13-ҩык ибаргәымыз аахақәа роуит.